noh ma lülitasin radiaatorid töötama aga tahaks ahju ka. palju parem on see soe. eelmises kodus kui temperatuur  langes alla 15, oli tore minna keldrisse puid tooma ja siis õhtu läbi kütta ja roobiga halgusid kolkida. enne kui oli aeg siiber kinni panna jäime magama ja hommikul oli jälle külm. ilus aeg oli.  praegu on kogu aeg soe. ei mingit põnevust ja see on igav soe.  teele, kutsu külla! ja isa juurde peab ka kütma minema.    kodus muidu käib meil etendus "mingi meditsiiniasutus". mina täidan sanitari rolli. meie väike nohune peebi on patsient ja vanamees on kas peaarst või kallis külaline. etendus  algab õhtul nagu ikka etendused algavad. mu peebi nimelt annab mulle räigelt külma kohe kui vanamees saabub. kui vanamees tuleb koju, siis saan mina väiksele härrale vaid süüa teha, sööta, teda tualetti aidata,tal riideid vahetada, talle vannivett jooksma panna, tal nina nuuusata, köhakreemi määrida jms. tuletan ka korduvalt meelde sisekorraeeskirju, mis mind eriti ebapopulaarseks teeb.  väike valgete juustega füüürer end sülle võtta ei luba ja kui ma ka mingisse mängu tahan end pressida, siis  öeldakse mulle: lähe ära!! mine ära!!  kui üritan end vanamehele kaissu litsuda, rebib Väike Valge mind käest ja ütleb: lähe ära. litsub siis ise end vanamehele kaissu.  kui ma vanamehe kombel lapsele laulda üritan, siis käratab laps karmilt vahele: issi laulu!!  ma siis loobun ja sekkun vaid siis kui vaja nina nuusata või joogipudelit täita või muid teenindavat pakkuda.  istun netis ja loen raamatut ja vaatan kuidas kutid mulle joonelt külma annavad.